להוציא אותם מהעוני. מביאים להם מורים למחשבים מאירופה. מאתיים חמישים דולר בשנה לעתיד של הבן שלא יהיה שלנו, אפשר לעמוד בזה. וחוץ מזה נראה לי ששיחקתי אותה אתמול בראיון העבודה הם בטח יתקשרו מחר, בסוף אחרי הייאוש כולם רוצים אותי. שירלי קמה נישקה אותי על האף לחשה לתוך אוזני סליחה ופרשה לישון. היא תמיד פותרת אותי בסליחה. אני התיישבתי על השטיח וניסיתי להגיע במהירות להארה. אחרי שבוע שירלי מתקשרת אלי לעבודה באמצע שאני עסוק בניסיון שכנוע מיגע של בעלת חנות זקנה ללבני נשים שהיא חייבת לקנות ממני חמישים סטים של תחתון וחזיה בשביל לקבל עשרה אחוזי הנחה. אמרתי לשירלי שאני אחזור אליה אחרי שאני אסיים לעבוד וניתקתי. כעבור רבע שעה מייאשת מוכרת הנשיות החליטה שהיא לא קונה ממני כלום וסילקה אותי מהחנות. אין כמו להתחיל בהצלחה מקום עבודה חדש, חייגתי לאישה. אתה מכיר אנוש בשם "טנזין ג'יאצו "היא שואלת אותי. אני משיב לא. לפני שעה טלפן לפה בחור שטען שהוא מדבר מדרמהסלה שבהודו ואומר לי שכבוד מאסטר גיאצו מבקש לדבר אתך ושהוא ינסה לתפוס אותך יותר מאוחר כשאצלנו יהיה ערב. הוא אמר שזה בקשר לילד שאימצת ושאתה חייב לדעת כמה פרטים